ผู้สื่อข่าวรายงาน จากทำเนียบรัฐบาล เมื่อเวลา 09.00 น. นายสมคิด จาตุศรีพิทักษ์ รองนายกรัฐมนตรี ในฐานะประธาน คณะกรรมการพิจารณา แก้ไขปัญหาวิกฤติ สถานการณ์ไข้หวัดนก ระบาดในไก่ ได้เรียกประชุมหน่วยงาน ที่เกี่ยวข้อง เพื่อติดตามสถานการณ์ล่าสุด ประจำวันที่ 29 ม.ค. โดยเชิญ น.พ.ประพันธ์ กิติสิน รองผู้ว่าฯ กทม. และนางณฐนนท ทวีสิน ปลัด กทม. เข้ามาร่วมประชุมด้วย จากนั้นนายจักรภพ เพ็ญแข โฆษกประจำสำนักนายกฯ แถลงว่า ในขณะที่กำลังมีการหาสมมติฐาน และธรรมชาติของโรคอยู่ การเสนอความเห็นที่หลากหลาย อาจจะทำให้เกิดความวุ่นวายและสร้างผลกระทบได้ จึงมีการตั้งศูนย์ข่าวไข้หวัดนกขึ้น ที่ทำเนียบรัฐบาล โดยข้อมูลล่าสุดที่มีการระบุว่า ได้มีการประกาศเขตควบคุมโรครวมทั้งหมด 31 จังหวัด 63 อำเภอ โดยเพิ่มขึ้นจากเมื่อวันที่ 28 ม.ค. จำนวน 6 จังหวัด ได้แก่ จ.น่าน เชียงราย ศรีสะเกษ สุรินทร์ นครพนม